# Secret

Un secret és una informació que no pot ser divulgada i que roman en el coneixement d'un nucli reduït de persones.

## Citacions

* Són tres les coses de què difícilment en sortiràs bé: de l'amistat amb el rei, de fiar secrets a les dones i de beure un verí per assajar-lo.
       Llànties de prínceps, 1122. — Abu Bakr Al-Turtusi
* La saviesa Divina és destí i el seu secret ens fa estimar l'un a l'altre.
       — Jalāl al-Dīn Rūmī
* No hi ha al món secret més gran que el cor d'una dona.
       Cap. 20. Al castell de Malveí. Tirant lo Blanc. — Joanot Martorell
* Reprèn l'amic en secret però lloa'l davant dels altres.
       The notebooks of Leonardo da Vinci.
* La confiança en un mateix és el primer secret de l'èxit.
    (en anglès) Self-trust is the first secret of success.
       Society and Solitude: Twelve Chapters. Chap. XI. Success, 1875. — Ralph Waldo Emerson
* Cap pessimista ha descobert mai el secret de les estrelles o navegat cap a una terra desconeguda.
    (en anglès) No pessimist ever discovered the secret of the stars or sailed to an uncharted land.
       Optimism: an essay, 1903. — Helen Keller
* Tota la gent encantadora es fa malbé. És el secret de la seva atracció.
    (en anglès) All charming people are spoiled. It is the secret of their attraction.
       Sebastian Melmoth, 1905. — Oscar Wilde
* Només viu de debò el qui viu el seu destí com un secret.
    (en alemany) Daß nur der wahrhaft lebt, der sein Schicksal als ein Geheimnis lebt.
       Nit fantàstica, 1922. — Stefan Zweig
* Un secret sempre té la forma d'una orella.
    (en francès) Un secret a toujours la forme d'une oreille.
       Le Rappel à l'ordre, 1926. — Jean Cocteau
* El secret de l'ànima de les dones consisteix en no tenir-la en absolut.
    (en castellà) El secreto del alma de las mujeres consiste en carecer de ella en absoluto.
       Pero... Hubo alguna vez once mil vírgenes?, 1930.
* El secret de l'alegria és el domini del dolor.
    (en anglès) The secret of joy is the mastery of pain.
       The Diary of Anaïs Nin, Vol. 4, 1944-1947. — Anaïs Nin
* Només els secrets escarransits necessiten protecció. Els grans descobriments són protegits per la incredulitat del públic.
    (en anglès) Only puny secrets need protection. Big discoveries are protected by public incredulity.
       Take Today: The Executive as Dropout, 1972. — Marshall McLuhan
* El secret d'una bona vellesa no és altre cosa que un pacte honrat amb la soledat.
    (en castellà) El secreto de una buena vejez no es otra cosa que un pacto honrado con la soledad.
       — Gabriel García Márquez
* La paraula guarda tots els secrets del món.
       Entrevista a la revista L'Espira, núm. 488, p.27. Reproduïda per l'Associació d'Escriptors en Llengua Catalana, 15 de gener de 2011. — Antònia Vicens i Picornell
* Cada llengua té el codi secret d'una cultura.
    (en anglès) Each language keeps the secret code of a culture.
       Al Czesław Miłosz Festival, a Kraków, juny de 2011. — Bei Dao

## Dites populars

* El massa vi no guarda secret ni paraula compleix.
* El secret de Cadaqués, que només el van saber els de la vila i els forasters.
* El secret mai no dura, allà on regna el vi.
* En la boca del discret, lo ques publich és secret.(català antic)
* No dies may ton secret a ningú, y seràs discret.(català antic)
* Qui molt beu, no va gaire dret ni té secret.
* Secrets d'amor, a dins del cor.
* Secret de dos, és perillós; secret de tres, no val res.
* Secret dit a la muller, és com si fos dit al barber.
* Si alguns parlen de secret, not acostes, ques mal fet.(català antic)

## Frases fetes i locucions

* El secret de l'Ametller, que ningú havia de saber-lo però tothom el va saber.
    (var.) El secret de l'Ametller, que només el sap un de cada carrer.
    (var.) El secret de l'Ametller, que només el saben tres, els de la vila i els forasters.
          Dit d'aquell afer que ha de ser privat i es fa públic.
* No saber tenir res en el ventrell.
          No saber guardar un secret.
* No tenir pany ni clau a la llengua.
          Ésser molt xerraire, no saber guardar un secret.

## Referències

* ↑ Rexach Reus, 1999.
* ↑ Fromm, 2002.
* ↑ Martorell; Sales, 2005.
* ↑ Da Vinci, 1955.
* ↑ Bolinches, 2005.
* ↑ Knowles, 2014.
* ↑ Wilde, 1905.
* ↑ Zweig, 1988.
* ↑ «Jean Cocteau a dit...». Evene. [Consulta: 23 març 2017].
* ↑ Doval, 2008.
* ↑ Nin, 1972, p. 71.
* ↑ «An A-Z of business quotations: Innovation». The Economist. [Consulta: 6 setembre 2015].
* ↑ Honores, Crystal. «Citas de Gabriel García Márquez». About.com, 2013. Arxivat de l'original el 1368472066. [Consulta: 21 maig 2013].
* ↑ «Antònia Vicens». Associació d'Escriptors en Llengua Catalana. [Consulta: 23 octubre 2016].
* ↑ «Bei Dao: “Each language keeps the secret code of a culture”». The Book Haven. Stanford University, (juny 2011) [Consulta: 5 novembre 2016].
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 2 octubre 2024].
* ↑ Amades i Gelats, 2001, p. 31.
* 1 2 3 4 5 Cinc mil refranys catalans i frases fetes, populars, 1965.
* ↑ Ròs, 1736, p. 54.
* ↑ Ròs, 1736, p. 74.
* ↑ Ròs, 1736, p. 94.
* 1 2 3 Amades, 1952.
* ↑ Parés i Puntas, 1999.
* ↑ Alcover, Antoni M.; Moll, Francesc de B. «ventrell». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «pany». A: Diccionari català-valencià-balear. Barcelona: IEC, 2002.

## Bibliografia

* Amades, Joan. Geografia popular (Ed. facsímil) (en català). Barcelona: Edicions El Mèdol, 2001 (Biblioteca de tradicions populars, núm. 6). ISBN 8495559293.
* Amades, Joan. Refranyer català comentat. Barceloma: Selecta, 1952.
* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Doval, Gregorio. 1001 citas y frases ingeniosas sobre el hombre y la mujer. Madrid: Santos Rodríguez, 2008. ISBN 9788497634939.
* Fromm, Erich. L'Art d'estimar. Barcelona: Edicions 62, 2002. ISBN 8429751130.
* Knowles, Elizabeth (ed.). The Oxford Dictionary of Quotations. 8th ed. Oxford ; New York: Oxford University Press, 2014. ISBN 0198601735.
* Martorell, Joanot; Sales, Joan (ed.). Tirant el Blanc. Barcelona: Columna, 2005. ISBN 9788466406710.
* Nin, Anaïs. The diary of Anaïs Nin. New York: Harbourt Brace Jovanovich, 1972. ISBN 9780547564012.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Rexach Reus, Josep Maria. Mareselva: una evolució històrica dels aforismes. Lleida: Pagès, 1999. ISBN 8479356561.
* Ròs, Carles. Tratat de adages, y refranys valencians (en català). València: Imprenta de Josep Garcìa, 1736.
* Wilde, Oscar. Sebastian Melmoth. London: Arthur L. Humpreys, 1905 [Consulta: 28 juny 2014].
* Zweig, Stefan. Nit fantàstica. Barcelona: Quaderns Crema, 1998. ISBN 9788477272250.